L 290/546
LV
Eiropas Savienības Oficiālais Vēstnesis
10.11.2022.
B8.
Pielikums – 4.
Papildinājums PEV, OVC-HEV un OVC-FCHV (attiecīgā gadījumā) priekšsagatavošanas, izgarošanas un REESS uzlādes nosacījumi 1.
Šajā papildinājumā ir aprakstīta testa procedūra REESS un dedzes motora priekšsagatavošanai, gatavojoties: a) pilnuzlādes nobraukuma, akumulēto enerģiju patērējošu un uzlādi noturošu mērījumu veikšanai, testējot OVC-HEV un OVC-FCHV, un b) pilnuzlādes nobraukuma un elektroenerģijas patēriņa mērījumu veikšanai, testējot PEV.
2.
OVC-HEV un OVC-FCHV priekšsagatavošana un izgarošana
2.1.
Priekšsagatavošana un izgarošana, kad testa procedūru sāk ar uzlādi noturošu testu
2.1.1.
Lai veiktu dedzes motora priekšsagatavošanu, ar transportlīdzekli izbrauc vismaz vienu piemērojamo WLTP testa ciklu.
Katra izbrauktā priekšsagatavošanas cikla laikā nosaka REESS uzlādes bilanci.
Priekšsagatavošanu pārtrauc tā piemērojamā WLTP testa cikla beigās, kurā ir izpildīts apstāšanās kritērijs saskaņā ar šā pielikuma 3.2.4.5. punktu.
2.1.2.
Pēc ražotāja pieprasījuma un ar atbildīgās iestādes piekrišanu, kā alternatīvu šā papildinājuma 2.1.1. punktam, REESS uzlādes stāvokli uzlādi noturošam 1. tipa testam drīkst iestatīt saskaņā ar ražotāja ieteikumu, lai tests notiktu uzlādi noturošā ekspluatācijas stāvoklī.
Tādā gadījumā piemēro tādu priekšsagatavošanas procedūru, kāda ir piemērojama pilnībā ICE transportlīdzek­ ļiem, kā aprakstīts B6.
pielikuma 2.6. punktā.
2.1.3.
Transportlīdzekļa izgarošanai jānotiek saskaņā ar B6.
pielikuma 2.7. punktu.
2.2.
Priekšsagatavošana un izgarošana, kad testa procedūru sāk ar akumulēto enerģiju patērējošu testu
2.2.1.
Ar OVC-HEV un OVC-FCHV izbrauc vismaz vienu piemērojamo WLTP testa ciklu.
Katra izbrauktā priekš­ sagatavošanas cikla laikā nosaka REESS uzlādes bilanci.
Priekšsagatavošanu pārtrauc tā piemērojamā WLTP testa cikla beigās, kurā ir izpildīts apstāšanās kritērijs saskaņā ar šā pielikuma 3.2.4.5. punktu.
2.2.2.
Transportlīdzekļa izgarošanai jānotiek saskaņā ar B6.
pielikuma 2.7. punktu.
Transportlīdzekļiem, kas ir iepriek­ šēji sagatavoti 1. tipa testam, nepiemēro piespiedu atdzesēšanu.
Izgarošanas laikā REESS uzlādē, izmantojot normālu uzlādes procedūru, kā noteikts šā papildinājuma 2.2.3. punktā.
2.2.3.
Normālas uzlādes piemērošana
Normāla uzlāde ir elektroenerģijas pārvadīšana elektrificētam transportlīdzeklim ar jaudu, kas ir vienāda ar 22 kW vai mazāka.
Ja ir vairākas iespējamās metodes normālai uzlādei ar maiņstrāvu (piem., kabeļi, indukcija utt.), izmanto uzlādes procedūru pa kabeli.
Ja ir pieejami vairāki jaudas līmeņi uzlādei ar maiņstrāvu, izmanto lielāko normālas uzlādes jaudu.
Drīkst izvēlēties maiņstrāvas uzlādes jaudu, kas ir mazāka nekā lielākā normālā uzlādes jauda ar maiņstrāvu, ja ražotājs tā iesaka un atbildīgā iestāde tam piekrīt.